**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 73. (седамдесеттрећој) седници, одржаној дана 05. марта 2018. године, **УТВРЂУЈЕ**

**П Р Е Д Л О Г**

**ОДЛУКЕ О УСВАЈАЊУ ИЗВЕШТАЈА О РАДУ ШТАБА ЗА ВАНРЕДНЕ СИТУАЦИЈЕ ОПШТИНЕ ГАЏИН ХАН ЗА 2017. ГОДИНУ**

**УТВРЂУЈЕ СЕ** предлог Одлуке о усвајању Извештаја о раду Штаба за ванредне ситуације општине Гаџин Хан за 2017.годину, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-217-85/18

У Гаџином Хану, 05.03. 2018. године ПРЕДСЕДНИК

 Саша Ђорђевић

**ИЗВЕШТАЈ О РАДУ**

**ШТАБА ЗА ВАНРЕДНЕ СИТУАЦИЈЕ ОПШТИНЕ ГАЏИН ХАН**

 **ЗА 2017. ГОДИНУ**

 ***Правни основ и надлежност:***

Члан 35. *Закона о ванредним ситуацијама* („Сл. гласник РС“, бр. 111/2009, 92/2011 и 93/2012)

Члан 10. *Уредбе о саставу и начину рада штабова за ванредне ситуације* („Службени гласник РС“, бр.98/2010)

Члан 39. *Статута општине Гаџин Хан* („Службени лист града Ниша“, бр. 63/2008, 31/2011, 46/2012 и 36/2013)

Општински, односно градски штаб за ванредне ситуације, поред послова из члана 34. овог закона, обавља и следеће послове:

1. сарађује са штабовима суседних јединица локалне самоуправе;
2. именује повереника цивилне заштите и заменика повереника цивилне заштите у насељеним местима;
3. разматра и предлаже доношење одлуке о организацији заштите и спасавања на територији јединице локалне самоуправе, односно града;

3а) подноси скупштини општине, односно скупштини града на усвајање предлог годишњег

 плана рада и годишњи извештај о раду;

1. ангажује оспособљенља правна лица и друге организације од значаја за јединицу локалне самоуправе.

*Одлука Скупштине општине Гаџин Хан*, број 06-160/2016-II о образовању Општинског штаба

(„Сл. лист града Ниша“ бр. 48/2014 и 22/2015), Општински штаб за ванредне ситуације састоји се од команданта Општинског штаба, заменика команданта Општинског штаба, начелника Општинског штаба и чланова Општинског штаба.

 Општински штаб чине:

-**командант Општинског штаба** по функцији је

Саша Ђорђевић, председник општине,

-**заменик команданта Општинског штаба** по функцији је

Горан Стоиљковић, заменик председника општине;

**За начелника Општинског штаба поставља се**:

Слађана Ристић, шеф одсека за оперативне организационе послове цивилне заштите и техничку подршку радника Управе за ванредне ситуације у Нишу;

**За чланове Општинског штаба постављају се:**

1. Продан Вељковић, члан општинског већа,

2. Мирослав Крстић, представник општинске управе за област саобраћаја,

3.Драган Митровић, повереник Црвеног крста Гаџин Хан,

4. Виолета Крстић, дирeктор ЈП „Дирекција за изградњу и комуналне делатности“,

5. Љубодраг Степановић, директор Дома здравља,

6. Мирко Петровић, директор Ветеринарске станице,

7. Срђан Савић, начелник Полицијске станице Гаџин Хан,

8. Милош Митић, секретар Скупштине општине Гаџин Хан,

9. Љиљана Петровић, начелник општинске управе општине Гаџин Хан ,

10.Горан Маринковић, шеф пословнице Гаџин Хан ЕД „Југоисток“ ДОО Ниш,

11.Нинислав Маринчевић, председник Надзорног одбора ЈП „Дирекција за изградњу и

 комуналне делатности“ Гаџин Хан.

 У 2017. години, одржане су 9 (девет) седнице Штаба за ванредне ситуације:

1. 07.01.2017. године,

2. 10.01.2017. године,

3. 13.01.2017. године,

4. 16.01.2017. године,

5. 08.03.2017. године,

6. 27.03.2017. године,

7. 09.06.2017.године,

8. 30.10.2017.године,

9. 25.12.2017.године.

На седницама штаба доношени су задаци према потреби и према Плану рада штаба и исти реализовани у складу са финансијским могућностима локалне самоуправе. Највећим делом задаци су реализовани преко ЈП ,,Дирекције, и средства су њима упућивана за санирање насталих штета. Такође било је потребно ангажовање и других приватних субјеката али само у ретким случајевима.

Седница одржана **07.01.2017**.године је била са следећим дневним редом:

1. Сагледавање и разматрање тренутне ситуације због велике количине снега и снежних наноса.
2. Разно.

Закључак:

-Тренутно нема потребе за проглашење ванредне ситуације у нашој општини.

-Екипе су на терену и раде на рашчишћавању које ће се наставити и наредних дана, као и комуникација између чланова штаба.

Седница одржана **10.01.2017**.године била је са следећим дневним редом:

1. Сагледавање и разматрање тренутне ситуације због велике количине

снега и снежних наноса.

1. Разно.

Закључци:

Предлог одлуке о увођењу ванредне ситуације:

-Да се **уведе** ванредна ситуација за део општине Гаџин Хан и то за села Личје и Гаре, ради интервенције на деблокади и рашчишћавању путева као и пружању помоћи угроженом становништву.

-**Предлаже се** Општинској управи општине Гаџин Хан-служби за буџет и финансије да упути Општинском већу општине Гаџин Хан предлог решења о употреби средстава сталне буџетске резерве у износу од 500.000 динара за ангажовање додатне механизације – једног утоваривача са максималном ширином корпе од 3 метра, за чишћење путева који су блокирани снежним наносима (Личје и Гаре) и проширење путева који нису у потпуности пробијени ( Горње и Доње Драговље, Сопотница, Велики Крчимир...).

-**Налаже се** Црвеном Крсту општине Гаџин Хан да стави на располагање 50 пакета хране ради пружању помоћу животно угроженом становништву.

Седница одржана **13.01.2017**.године била је са следећим дневним редом:

1. Разматрање и усвајање записника са 4 (четврте ) седнице Штаба за ванредне ситуације општине Гаџин Хан.

2. Разматрање и усвајање записника са 5 (пете ) седнице Штаба за ванредне ситуације општине Гаџин Хан.

3. Разматрање и усвајање записника са 6 (шесте ) седнице Штаба за ванредне ситуације општине Гаџин Хан.

4. Сагледавања и разматрање тренутне ситуације због укидања ванредне ситуације на делу територије општине Гаџин Хан-села Личје и Гаре.

5. Разно.

**Закључци:**

-Једногласно усвојен записник са четврте седнице Штаба за ванредне ситуације Општине Гаџин Хан одржан09.11.2016. године.

-Једногласно усвојен записник са пете седнице Штаба за ванредне ситуације Општине Гаџин Хан одржан07.01.2017. године.

Једногласно усвојен записник са шесте седнице Штаба за ванредне ситуације Општине Гаџин Хан одржан10.01.2017. године.

Предлог одлуке о укидању ванредне ситуације:

-Да се **укине** ванредна ситуација за део територије општине Гаџин Хан и то за села Личје и Гаре, зато што су путеви у тим селима деблокирани.

-Наставиће се и даље двадесетчетворочасовно дежурство и комуникација између чланова Штаба, и рад свих чланова Штаба као и до сада, као и ангажовање свих јавних предузећа, установа и служби.

Седница одржана **16.01.2017**.године била је са следећим дневним редом:

1.Разматрање и усвајање записника са 7 (седме ) седнице Штаба за ванредне ситуације општине Гаџин Хан.

2. Предузимање превентивних и оперативних мера сходно добијеном упозорењу од стране Републичког хидрометеоролошког завода „На снежне падавине и ниске температуре, наредне седмице (16.01-22.01.)

3. Разно.

Закључци:

-Једногласно усвојен записник са седме седнице Штаба за ванредне ситуације Општине Гаџин Хан одржан13.01.2017. године.

-Наставити двадесетчетворочасовно дежурсво.

-Наставити ангажовање и комуникација између чланова Штаба, свих јавних предузећа, установа и служби.

-За сада има довољно нафте и животних намирница, да се врши транспорт до села где нема продавница.

-За сада додатна механизација није потребна.

-Утоваривач је и даље код нас на пасивном дежурству, опремљена је ланцима, ако буде потребно ангажоваће се још једна машина и да се настави расподела пакета.

-Налаже се Црвеном Крсту општине Гаџин Хан да стави на располагање још 50 пакета хране.

Седница одржана **08.03.2017**.године била је са следећим дневним редом:

1. Разматрање и усвајање записника са 8. (осме ) седнице Штаба за ванредне ситуације општине Гаџин Хан.
2. Разматрање извештаја о раду штаба за ванредне ситуације општине Гаџин Хан за 2016.годину.
3. Разматрање плана рада штаба за ванредне ситуације општине Гаџин Хан за 2017.годину.
4. Разно.

Закључци:

-Једногласно усвојен записник са осме седнице Штаба за ванредне ситуације Општине Гаџин Хан одржан16.01.2017. године.

**-**Усваја се Извештај о раду штаба за ванредне ситуације општине Гаџин Хан за 2016.годину и даје се Општинском већу општине Гаџин Хан на утврђивању предлога ради његовог усвајања на Скупштини општине Гаџин Хан.

**-**Усваја се План рада штаба за ванредне ситуације општине Гаџин Хан за 2017.годину и даје се Општинском већу општине Гаџин Хан на утврђивању предлога ради његовог усвајања на Скупштини општине Гаџин Хан.

Седница одржана **27.03.2017**.године била је са следећим дневним редом:

1. Разматрање и усвајање записника са 9. (девете ) седнице Штаба за ванредне ситуације општине Гаџин Хан.
2. Разматрање Извештаја о шумским пожарима за 2016.годину
3. Разматрање Извештаја о стању извршених превентивних и оперативних мера заштите од поплава на водама другог реда, степен реализације планираних санационих радова у Оперативном плану одбране од поплава за 2016. годину.
4. Спремност свих субјеката који учествују у спровођењу мера у одбрани од поплава, у склопу јединственог система заштите и спасавања.
5. Разно.

Закључци:

-Једногласно усвојен записник са девете седнице Штаба за ванредне ситуације Општине Гаџин Хан одржан 08.03.2017. године.

-Усваја се Извештаја о шумским пожарима за 2016. годину.

-Усваја се Извештаја о стању извршених превентивних и оперативних мера заштите од поплава на водама другог реда, степен реализације планираних санационих радова у Оперативном плану одбране од поплава за 2016. годину.

-ЈП „Дирекција за изградњу и комуналне делатности“ је спремна за спровођење мера у одбрани од поплава тј. сва механизација, опрема и људство су на располагању и у функционалном стању. Дом Здравља има спремну екипу у случају да то буде потребно. Црвени крст општине Гаџин Хан има обезбеђен смештај и храну као и до сада ако дође до ситуације да буде потребно. Сви субјекти који учествују у спровођењу мера у одбрани од поплава спремни су за наредни период.

Седница одржана **09.06.2017**.године била је са следећим дневним редом:

1. Разматрање и усвајање записника са 10. (десете ) седнице Штаба за ванредне ситуације општине Гаџин Хан.
2. Разматрање тренутне ситуације болести говеда и вакцинације сходно добијеном упозорењу од Министарства пољопривреде и заштите животне средине.
3. Разно.

Закључци:

-Једногласно усвојен записник са десете седнице Штаба за ванредне ситуације Општине Гаџин Хан одржан 27.03.2017. године.

-На нашој територији нема заражених животиња.

-Деведесет посто животиња је вакцинисано против болести nodularni dermatitis ( болест квргаве коже ) која напада говеда и биволе.

-Наставља се вршење контроле и праћење стања.

-Препоручује се од стране Штаба за ванредне ситуације Општинској управи општине Гаџин Хан-служби за буџет и финансије да упути Општинском већу општине Гаџин Хан предлог решења о употреби средстава сталне буџетске резерве у износу од 500.000 динара за дезинсекцију просторија и објеката у којима су смештене животиње ( код држалаца животиња ) за третирање животиња против кожних паразита као и дехерментизацију животиња.

Седница одржана **30.10.2017**.године била је са следећим дневним редом:

1. Разматрање и усвајање записника са 11. (једанаесте) седнице Штаба за ванредне ситуације општине Гаџин Хан.
2. Анализа стања и спремности за зимску сезону 2017/2018. годину.
3. Разматрање анализе стања здравствене заштите људи и животиња, заразних болести и здравсвене исправности воде и хране у ванредним ситуацијама на подручју општине Гаџин Хан.
4. Разматрање искуства Црвеног Крста у извршавању поверених задатака заштите и спасавања у ванредним ситуацијама и предлог за успешније деловање, на територији општине Гаџин Хан.
5. Разно.

Закључци:

-Једногласно усвојен записник са једанаесте седнице Штаба за ванредне ситуације Општине Гаџин Хан одржан 09.06.2017. године.

-Сви субјекти су извршили припреме и спремни су за предстојећи зимски период на територији општине Гаџин Хан.

-ЈП Дирекција за изградњу и комуналне делатности поседује одређену механизацију, има резерве ризле и соли као и спремно људство.

- Дом Здравља и Црвени крст поседују теренско возило уколико буде потребно. Дом Здравља има резерве лекова и санитетског материјала.

-Црвени Крст има резерве хране.

-За дислокацију постоји објекат од 100 места у колективном центру у Горњем Бабрешу ако буде потребно.

Седница одржана **25.12.2017**.године била је са следећим дневним редом:

1. Разматрање и усвајање записника са 12. (дванаесте) седнице Штаба за ванредне ситуације општине Гаџин Хан.
2. Презентација процене угрожености од елементарних непогода и других несрећа и давање мишљења.
3. Разно.

Закључци:

-Једногласно усвојен записник са дванаесте седнице Штаба за ванредне ситуације Општине Гаџин Хан одржан 30.10.2017. године.

-Даје се позитивно мишљење о Процени угрожености од елементарних непогода и других несрећа.анХан

Из **Плана рада штаба** скоро све активности су током године реализоване.

У **првом** кварталу планом је одређено следеће: Разматрање и усвајање Извештаја о шумским пожарима у 2016.години (статистички показатељи и присутни проблеми у спровођењу превентивних и репресивних мера заштите шума од пожара) на територији општине Гаџин Хан; разматрање и усвајање извештаја о стању извршених превентивних и оперативних мера заштите од поплава на водама другог реда, степен реализације планираних санационих радова у оперативни плановима одбрана од поплава за 2016. годину на територији општине Гаџин Хан; разматрање Извештаја о раду Општинског штаба за ванредне ситуације општине ГаџинХан и анализа рада за 2016.годину и подношење на усвајање СО Гаџин Хан Извештаја о раду Штаба за ванредне ситуације. Сви извештаји су усвојени, тако да су задаци реализовани.

У **другом** кварталу планом је предвиђено следеће: Разматрање и усвајање Извештаја о стању инфраструктуре и функционисању хидрометеоролошког вишенаменског система за ране најаве и упозорења Републичког хидрометеоролошког завода, са предлогом даљег унапређења оперативнх капацитета основних компоненти овог система; разматрање и усвајање анализе стања здравтвене заштите људи и животиња, заразних болести и здравствене исправности воде и хране у ванредним ситуацијама на подручју општине Гаџин Хан. Први задатак из овог квартала није релизован, док други јесте – урађена је анализа стања здравствене заштите људи и животиња, заразних болести и здравствене исправности воде и хране у ванредним ситуацијама на штабу са члановима штаба чије области су обухваћене у овом задатку.

У **трећем** кварталу планом је предвиђено је следеће: разматрање искустава Црвеног крста општине Гаџин Хан у извршавању поверених задатака заштите и спасавања у ванредним ситуацијама и предлога за успешније деловање, на територији општине Гаџин Хан; разматрање и усвајање нацрта Процене угрожености од елементарних непогода и других несрећа. Из овог квартала први задатак је реализован, док је на задњој седници штаба и други задатак реализован и дато је позитивно мишљење за Процену угрожености од елементарних непогода и других несрећа.

 У **четрвртом** кварталу планом је предвиђено разматрање спремности за предстојећу зимску сезону, што је реализовано на штабу где је закључено да су сви субјекти спремни за предстојећу зимску сезону. На основу овога можемо видети да су скоро сви задаци из Плана рада штаба за 2017 годину реализовани.

Гаџин Хан, 28.02.2018.године.

 Командант штаба

 Саша Ђорђевић

 \_\_\_\_\_\_\_\_\_\_\_\_\_\_\_\_